123.28 REGOLI DWAR REBATE TA’ TAXXA GĦAL MARD KRONIKU L-AVVIŻ LEGALI 7 ta’ l-1994. L-AVVIŻ LEGALI 7 ta’ l-1994. 1. Titolu. It-titolu ta’ dawn r-Regoli hu Regoli dwar Rebate ta’ Taxxa għal Mard Kroniku. 2. F’dawn ir-Regoli, "l-Att" tfisser l-Att dwar it-Taxxa fuq l-Income. 3. Il-mardkroniku li dwar u jingħata rebate ta’ taxxa skond l-artikolu 57(12) ta’ l-Att għandu jkun il-mard imniżżel fl-Iskeda Ali tinsab ma’ dawn ir-Regoli. 4. Kif tagħmel it-talba. (a) Talba għal rebate ta’ taxxa dwar mardkroniku għandha ssir fil-forma li hemm fl-Iskeda Bli tinsab ma’ dawn ir-Regoli. (b) Għandha tiġi stampata kopja ta’ l-Iskeda Ali tinsab ma’ dawn ir-Regoli fuq wara tal-Formu li skond l-Iskeda B. (ċ) Kopji tal-Formu li skond l-Iskeda B għandhom ikunu disponibbli bla ħlas mill-Kummissarju tat-Taxxi Interni. (d) Ebda talba ma tiġi kunsidrata kemm-il-darba: (i) ma ssirx fuq il-Formula maħruġa mill-Kummissarju; (ii) ir-relazzjoni bejn min jagħmel it-talba u l-individwu li dwaru tkun qed issir it-talba ma tkunx murija b’mod ċar fil-Formula; u (iii) formula separata ma tiġix użata għal kull individwu li dwaru tkun saret it-talba. 5. It-talba tkun ċertifikata. Iċ-ċertifikat fil-Formula li hemm fl-Iskeda Bli tinsab ma’ dawn ir-Regoli għandu jiġi ffirmat minn tabib awtorizzat biex jeżerċita l-professjoni tiegħu f’Malta: Iżda t-talba għal tnaqqis dwar marda kronika jew għal rebate ta’ taxxa li ssir skond id-disposizzjonijiet ta’ dawn ir-Regoli, dwar individwu li jkun għalaq is-sittin sena f’xi sena qabel sena ta’ stima partikolari għandha titqies li tkun ukoll talba għal rebate ta’ taxxa dwar is-snin ta’ stima li jiġu wara.